Ariana Grande

**Ariana Grande-Butera** (born Juin 26, 1993), kent as **Ariana Grande** (), is an American sangster an actress. She began her career in the Broadway musical *13*, afore laundin the role o Cat Valentine on the Nickelodeon telly series *[[Victorious]]* in 2009. The programme ennit efter fower series, an Grande starred on the spinoff, *[[Sam & Cat]]*, that ennit in 2014. She haes kythed in ither theatre, telly an film roles, an haes lent her vyce tae animatit telly an films.

Grande's muisic career began wi the soundtrack *Music from Victorious* (2011). She signed a recordin contract wi Republic Records an lowsed her debut studio album, *Yours Truly* in 2013, that debuted at nummer ane on the US ''Billboard'' 200. The album's lead single, "The Way", debuted in the tap 10 o the ''Billboard'' Hot 100, wi creetics comparin her wide vocal range tae that o Mariah Carey.

Grande's second studio album, *My Everything* (2014), debuted at nummer ane in the US an chairtit in the tap 10 in 24 ither kintras. Wi the lead single "Problem" an sindry ithers frae that album, she wis in the tap 10 o the *Billboard* Hot 100 for 34 weeks an haed the maist tap 10 singles o ony airtist in 2014. In 2015, Grande promotit *My Everything* wi her first warld tour, The Honeymoon Tour, an guest-starned in the Fox comedy horror telly series, *[[Scream Queens (2015 TV series)|Scream Queens]]* an pit oot a haliday EP album, *Christmas & Chill*. In 2016, she pit oot her third studio album, *Dangerous Woman*, an seevral sangs frae the album. The title track, "Dangerous Woman" debuted at nummer 10 on the *Billboard* Hot 100, makkin Grande the first bodie in the history o that chairt tae hae the lead single frae ilk o her first three albums debut in the tap 10. The album debuted at nummer twa on the *Billboard* 200. As o Januar 2017, Grande's muisic videos haed been viewed a tot o mair nor seiven billion times online.

Grande's accolades include three American Music Awards, the Music Business Association's Breakthrough Artist o the Year, an MTV Video Music Award, three MTV Europe Music Awards an fower Grammy Awaird nominations. Aw three o her albums hae been certified platinum bi the RIAA. She haes actively supported a range o charities, an haes a lairge follaein on social media; she is the seicont maist follaed person on Instagram.  In 2016, *[[Time (magazine)|Time]]* named Grande ane o the 100 maist influential fowk in the warld on the annual *Time* 100 leet.

On 22 Mey 2017, her concert in Manchester, Ingland, wis atteckit bi a suicide bomber, killin 22 fowk. Grande organised, an performed in, a benefit concert fur the victims at Old Trafford cricket grund in Manchester on 4 Juin.

## Discography
**Studio albums**
* *Yours Truly* (2013)
* *My Everything* (2014)
* *Dangerous Woman* (2016)
* *Sweetener* (2018)
* *Thank U, Next* (2019)
* *Positions* (2020)
* *Eternal Sunshine* (2024)

## Filmography

**Films and TV**
* *[[Victorious]]* (2010–2013)
* *[[Sam & Cat]]* (2013–2014)
* *Swindle* (2013)
* *Underdogs* (2016)
* *Hairspray Live!* (2016)
* *Don't Look Up* (2021)
* *[[Wicked (2024 film)|Wicked]]* (2024)
* *Brighter Days Ahead* (2025)
* **' (2025)


**Documentaries and concert specials*'
* *One Love Manchester* (2017)
* *Ariana Grande at the BBC* (2018)
* *Ariana Grande: Dangerous Woman Diaries* (2018)
* *Ariana Grande: Excuse Me, I Love You* (2020)


==References==


==Freemit airtins==


* 

* 
* [https://www.ibdb.com/broadway-cast-staff/ariana-grande-480685#broadway Internet Broadway Database]
* [https://www.youtube.com/watch?v=ss9ygQqqL2Q Musical impressions] wi [[Jimmy Fallon]] (2015)
* [https://www.youtube.com/watch?v=VVYTzauIb_4 "Dangerous Woman", *a cappella*] (2016)
* [https://www.youtube.com/watch?v=7E5QXkkF5-U Grande as Judy Garland starring in *Up We Go in Our Fantastic Rocket*], *Saturday Night Live'' (2016)